אדוארד ון ביינום

אדוארד ון ביינום (בהולנדית: Eduard van Beinum; 3 בספטמבר 1901 – 13 באפריל 1959) היה מנצח הולנדי.

ביוגרפיה וקריירה 
ביינום, יליד ארנהם התחיל ללמוד נגינה בכינור ובפסנתר בגיל צעיר והצטרף לתזמורת ארנהם ככנר בשנת 1918. הוא היה מנצח התזמורת של הארלם משנת 1927 עד 1931, ואחר התמנה למנצח משנה (לוילם מנגלברג, מנצחה של תזמורת הקונצרטחבאו המלכותית באמסטרדם. בשנת 1938 עלה לדרגת מנצח ראשי.

בשנת 1947 התייצב בראש התזמורת הפילהרמונית של לונדון, אבל עזב אחרי שתי עונות מוצלחות כדי לקבל שוב לידיו את הנהלת תזמורת הקונצרטחבאו המלכותית. הוא מת בשנת 1959 באמסטרדם מהתקף לב בשעת חזרה על הקונצרט, לקראת ביצוע הסימפוניה הראשונה של ברהמס.

קישורים חיצוניים

 

מנצחים הולנדים
פסנתרנים הולנדים
הולנדים שנולדו ב-1901
מנצחים שנפטרו על הבמה
הולנדים שנפטרו ב-1959